**Regler for:**

**DGI Midtjylland skydning holdturnering gevær 200 M 2021.**

**§ 1** Indbydelse til turneringen udsendes til foreningerne i DGI Midtjylland Skydning. Den præcise tilmeldingsfrist skal fremgå af indbydelsen.

stk. 2 Der kan gives dispensation til at tilmelde frem til 1. omgang ved at kontakte
Geværudvalget.

stk. 3 Hver forening kan tilmelde et ubegrænset antal hold i de enkelte grupper.

**§ 2** For alt hvad der angår selve skydningen, er DGI Skydning konkurrence-
bestemmelser, der er trykt i skyttebogen, gældende.

**§ 3** Et hold består af 4 skytter.

stk. 2 Alle 4 skytters resultater tæller med til holdresultatet.

stk. 3 Klubber med ekstra skytter, eller klubber der ikke har nok skytter til at stille hold, kan gå sammen og lave et fælles hold.

stk. 4 Ekstra skytter kan også skrives op til et ”DGI Midtjyllands Skydnings hold”, som vil blive blandet af Geværudvalget af de skytter, som ikke er på nogen forenings
holdlister. (se dog stk. 6)

stk. 5 Skytter på disse ”ekstrahold” vil ikke blive låst jvf. § 4 stk. 3

stk. 6 Kun hold hvor alle skytter er fra samme forening i samtlige runder, kan udtages til DM jvf. § 6

**§ 4** En skytte kan kun stille op for én forening inden for et turneringsår.

stk. 2 En skytte kan kun skyde på ét foreningshold indenfor en turneringsomgang.

stk. 3 En skytte, der har deltaget på et af foreningens hold 2 runder i træk i en turnering, kan kun deltage på et hold, der er lavere rangeret i tabellen, efter en turneringsomgangs karantæne.

stk. 4 Dette omfatter ikke ”ekstraholdene” nævnt i § 3 stk. 4. En skytte, der har skudt på et ”rent” foreningshold, kan altså skrives op som ”ekstraskytte” uanset om
ekstraholdene er lavere rangeret end foreningsholdet.

stk. 5 En ulovlig anvendt skytte medfører diskvalifikation af skytten i den pågældende omgang.

**§ 5** Turneringen er inddelt i to grupper:

Gruppe A: Stillinger Et hold kan blandes af klasse voksen
(alle stillingsskytter).

Gruppe B: Liggende Åben klasse, senior klasse samt ”mix-hold” (se stk. 2)

stk. 2 Holdene i gruppe B må gerne blandes af skytter fra flere klasser (kaldet ”mix-hold”), men det er kun hold med skytter fra **samme klasse,** der kan udtages til DM jvf. § 6

stk. 3 a.) Børne- og juniorskytter kan deltage på mix-hold

 b.) Børne og juniorskytter kan godt både skyde på et mix-hold OG deltage i børne- og juniorturneringen (se separat regelsæt)

**§ 6** Turneringen er udtagelse til DM for foreningshold

stk. 2 Der udtages: De 2 bedste hold i gruppe A

De 2 bedste åben klasse hold

De 2 bedste seniorhold

stk. 3 Der kan kun udtages 1 hold fra en forening i hver klasse.

**§ 7**

stk. 2 Turneringen afvikles over 4 runder

stk. 3 4. runde skydes i forbindelse med Landsdelsmesterskabet

stk. 4 a.) Foreningerne sender holdlister med resultater til kontaktpersonen nævnt i indbydelsen inden skæringsdatoen for hver runde (gældende for de første 4. omgang)

 b.) Foreningerne, der ikke skyder i Dalgas, skal sende print af skydningen sammen med holdlister, som nævnte under stk. 4, a.

**§ 8** For hver turneringsomgang gives der point efter resultaterne i hver gruppe.

stk. 2 Det hold med færrest skudte point får 1 point, næst færreste 2 point osv.

stk. 3 Ved pointlighed noteres holdene for samme pointtal, og næste pointtal udgår

stk. 4 Ved for sent aflevering af holdkort noteres holdet for 0 kamppoint, men
 godskrives for de skudte point.

**§ 9** Turneringsmestre

 Det bedste hold i hver klasse (ikke gruppe) er Turneringsmester

stk. 2 Der kåres Turneringsmestre i følgende klasser:

VS Stillingsskytter

SE Senior hold

ÅKL Åben klasse hold

**§ 10** Protester skal indgives skriftligt til Geværudvalget, som behandler protesten inden 8 dage fra modtagelsen.